Մի ձի անցավ նրանց մոտով, և նրա սմբակներից մեկը հայտնվեց Թովմասի գլխից մի քանի սանտիմետրի վրա։ Մի ձիավոր վայր ցատկեց և վերցրեց երեք ոսկե դրամները։ Նա խուզարկեց Մարոյին։ Չնայած նրա ձեռքերը կոպտորեն շոշափում էին Մարոյի մարմինը, նա իրեն ստիպեց անշարժ մնալ։ Ավազակը գտավ ոսկե դրամներով լցոնած գոտին, այն կտրեց իր դաշույնով և նորից ձին հեծավ։ Նրանք տանում էին աղջկան։ Մարոն չէր կարող միջամտել առանց վտանգելու որդու և իր կյանքը։ Ավազակները հեռանում էին։ Նրանք իրենց հետ տանում էին բազմաթիվ սայլեր, որոնց թվում էր նաև Մարոյի սայլը, որը նրանք լցրել էին իրենց թալանած ավարով։ Նրանց ավարն էին կազմում նաև բազմաթիվ կանայք և երեխաներ։